Hen Laprapona 


1Hen laprapon hen egad wat enammaan 
Apudyus ad uchu ya hen antoy lota. 2 Yag 
hen anchi pés-éyna, ammag maid péhéd hen 
antoy lota te Cha-an mapanoh yag ammag 
nalelenap ah chuaray chanum ya an agég helang 
way térén. Yag wacha agé hen anchi Espiritun 
Apudyus way chana liblibfoton hen uhun antoy 
chanum. 

3 Angkay Kagan yag inyumug Apudyus way 
mangaliyén, "Marmua way paway." Yag narmu 
tot-owa. 4yag laylayad ah Apudyus way 
nangila hen anchi paway. Yag annaat tênén hen 
anchi paway ya hen' anchi helang. > Yag 
ngenadnana hen anchi paway ah ag-agaw ya hen 
anchi helang ah lafi. Yag yachi way lommafi 
yag anat kasen pomaway. Yachi hen narpasan 
hen anchi pés-éy chi ag-agaw. 

6:7 Angkay narpaschi yag inyumug agé 
Apudyus way mangaliyén, "Ta mafatfattanan 
hen anchi chanum way. mat-én hen chanum ad 
uchu ya mat-én agé hen chanum. hen antoy 
lota." Yag na-ammaan agé tot-owa, te napahig 
hen’ anchi éhanum ad uchu way iggaw hen funat 
yag napabig agé hen anchi chanum way wachan 
antoy lota, BSyag. hen anchi iggaw hen funat, 
ngenadnah Apudyuschi ah. uchu. Yag yachi way 

lommafı yag anat kasen pomaway, yachi hen 
narpasan hen pegwan hen ag-agaw. 

JAngkay yachi way nafigat, inyumug agé 
Apudyus way. mangaliyén, "Mahenhen-ayu amin 
way chanum ta maila hen lota." Yag na-ammaan 
tot-owa. 10 yag hen anchi nafunhiyan, 
ngenadnanachi ah lota. Ya hen anchi nahenhen 
way chanum, ngenadnana ah fayfay. Yag 
laylayad agé ah Apudyus way nangila hen 
enammaana. 

llAngkay nalpas agéchi, yag inyumug 
Apudyus way mangaliyén, "Heay lota, epartano 
hen aminay lomta way fumgah hen tapena ya 
mamunga hen tapena." Yag na-ammaan tot- 
owa, l2te ammag maid achi lenomta ah 
nankarakarase hen antoy lota. Yag laylayad 
ah Apudyus way nangila hen anchichay 
enammaana. l3yag yachi way lommafi ya anat 
pomaway, wat yachi hen narpasan hen anchi ma- 
atlo way ag-agaw. 

l4Angkay hiyachi yag inyumug agé Apudyus 
way mangaliyén, "Marmuayu way helaw ad uchu 
ta wachay mat-énan hen ag-agaw ya hen lafi, 
ya ta wacha agéy melasinan hen lugrugin 
hen ag-agaw ya hen furan ya hen tawén 
ah mangenlasinan hen tatagu hen tempon hen 
mangammaancha hen ammaancha, 1?te chayu hen 
helaw ad uchu ah manehelaw hen antoy lota." 
Yag narmuchu tot-owa. lêwat yachi hen 
nangmnaan Apudyus hen ańchi chuway chanakkar 
way helaw ad uchu way init hen iha ya hérag 
hen anchi iha. Yag hen anchi init' way 
kachakaran hen helawna hen manehelaw hen ag- 
agaw, yag hen anchi hérag way ak-aket hen 

helawna hen manehelaw hen lafi. Yag umat agén 
anchichay tarawat enammaana agé amin chachi. 
l7/Yag annaat. igga chicha amin ad uchu 
ah kahelawan hen antoy lota 18ta wachay 
manehelaw no ag-agaw ya umat agé hen lafi, 
way chichachi hen nat-énan hen ag-agaw ya hen 
lafi. Yag laylayad ah Apudyus way nangila hen 
anchi enammaana. 19yag yachi way lommafi ya 
anat pomaway, wat yachi. hen narpasan hen 
anchi ma-apat way ag -agaw. 

20yachi yag anat agé iyumug Apudyus way 
mangaliyen, "Marmuayu way nankarakarase way 
gachiw ya hen egachay man-i-iwi hen chanum, 
ya umat agé hen nankarakarase way kasole ya 
aminay mantat-ayyap ad uchu." Zl wat yachi 
hen nangammaan Apudyus hen anchichay 
chachanakkar way ininggaw hen fayfay ya ben 
egachay chan i-iwi hen chanum ya umat agé hen 
egachay nankarakarasey kasole. Yag ammag 
laylayad ah Apudyus way . nangila hen 
anchichay enammaana. 22 Yag binindisyunana 
chachi amin, yag. imfagana ta gumanàcha ta 
chumuachuarcha hen anchichay inggaw hen 
chānum ya umat. agén anchichay chan tat- 
ayyap. 23 Yag yachi agé way. lommafi ya anat 
kasen pumaway, wat yachi hen narpasan hen 
anchi ma-alemay ag-agaw. 

24 Angkay. hiyachi yag inyumug agé Apudyus 
way mangaliyen, "Heavy lota, epafùnagno hèn 
pankarakarase way man-i-1wi way uray amu ya 
atap, ya hen chachanakkar ya a-anakettoy ta 
wachay inggaw an :hea:” Yag narmuchaat amin 
tot-owa. 25Wat yachi heri nangammaan Apudyus 
hen egachay cha manaran hen antoy lota. Yag 

anat agég laylayad way mang ila an chicha 
amin. 

26 Angkay narpas amin cha nadchi, yag anat 
ekat Apudyus€n, "Ad uwan, ammaantaaw hen 
tatagu way chicha, ammaantaaw .chicha ah 
kapadpachongtaaw ta chicha hen mangentoray 
hen aminay wachan antoy lota, kaman hen 
aminay ininggaw hen chanum ya hen aminay chan 
tat-ayyap ad uchu! ya anat agé hen aminay 
wachan antoy- lota way uray hen amu ya hen 
atap, ya umat agé hen chachanakkar ya hen 
a-anakettoy.". 2l Wat yachi hen nangammaan 
tot-owa Apudyus hen tatagu ah kapadpachongna 
way enammaana hen larae ya anat agé hen 
fufae. 28 yag annaat bindisyunan chicha yag 
imfagana way mangaliyén, "Ta maganaganà-ayu 
ta matarwan ah tatagu hen amin antoy lotā ta 
chayu hen mantoray. Te epafiyang-on chàyu 
way man-ap-apo hen egachay inggaw hen chanum 
ya hen egachay chan tat-ayyap ad uchu ya hen 
aminay chan gagga-ay hen antoy lota." 29Yag 
ekatna agéén, "Ya ensagana agé hen aminay 
masaporyu way ma-an, te hen aminay lomtà way 
ma-an ya missa, ya hen'aminay fungan hen away 
wat inidchat-o amin ah anényu. 30yag hen 
egachay chan Ì-iwi hen antoy lota ya hen 
kakasokasole, inidchat-o agé an chicha hen 
egachay charoh ya hen tufun hen cha lomtà ah 
anénċha agé." Yachi hen imfagan Apudyus, yaq 
na-ammaan agé tot-owa. 

3lyag angkay yachi way innilan Apudyus hen 
aminay enammaana, ammag layalayad way. térén. 
Yag yachi way lommafi ya anat pomaway, yachi 
hen. narpasan hem anchi ma-aném way ag-agaw. 

lwat yachi tot-owa hen nekaman ah. na- 
2 aka hen aminay wachad uchu ya hen 
antoy lota. 2Yag hen anchi ma-apitu way. ag- 
agaw, nan-inungar ah Apudyus te lempasna 
amin hen chana enammaan. 3JWat binindisyunana 
hen anchi ma-apituy ag-agaw yag ten-énna way 
nangimfilang ah napateg way ag-agaw, te 
yachi hen nan-inungarana way nangamma amin 
hen enammaana. “Wat yaha hen enkaman Apudyus 
way nangamma ad uchu ya hen antoy lota. 


“Hen nangamaan Apudyus hen pés-éy chi tatagu 


Hen anchi pés-éy nangammaan Apudyus hen 
antoy lota ya ad uchu, maid cha lomta ah 
mura hen hiyachi ya maid amin fumngeh ah 
fukar te maid cha epalen Apudyus ah uchan, ya 
maid agé tatagu ah man-amma. 6 Ngém wacha 
chillu hen chanum way cha marpo ad char-ém 
way chana eparatang hen Iota. 

Tyachi yag anat umarah Apudyus hen anchi 
chapor hen antoy lota yag penpen-arna way 
nangamma ah tatagu. Yag annaat ehapod ah 
angarna hen fùfuoh yag namfùfuoh tot-owa way 
namfalin ah nanabyag way tatagu. 

8 yachi yag anat agé ammaan Apudyus. hen 
anchi am-ammay way lugar way maid achina 
inmura ah ammay, yag ngenadnana ah Eden way 
onmapet hen cha fùnagah hen init. Yag yachi 
hen nangiggaana hen anchi tatagu way 
enammaana. 2Yag hen hiyachiy lugar, 
empatufuna agé hen nankarakarase” way 
a-anammay way away way a-anammay agé hen 
fungacha. Ngém heri anchi gawana, wacha agé 
hen empatufuna way dhuway karase way away way 

hen fungan hen anchi 'iha, idchatna hen 
mannanayun way ataguwan no anén. Yag heh 
fungan agé hen anchi- iha, idchatna hen 
kenaraeng way mangammu hen ammay ya hen 
laweng. 

l0Yag ahchid Eden agé, wacha hen ihay 
wangwang way cha maninum hen anchi lota. Yag 
hen lomoohana .ad Eden, nan-apat hen 
hommengehengeyana. llyag hen ngachan hen 
anchi pés-éy homenge, wat Pison. way yachin 
anchi wangwang way nangwa hen anchi lota ad 
Havila 12 way ad Havila, yachi hen kawad-an 
hen ammag. tunig way faletd, ya hen anchi 
napateg way fangfangru ya hen anchichay nan- 
angina way fato. 13yag hen anchi agwan hen 
hengena, yachi hen anchi wangwang way Gijon 
way nangwa agé hen anchi lota ad Etiopia. 
li yag hen. anchi miyatlo way hengena, yachi 
hen anchi wangwang way Tigres way. nangwa hen 
nan-apet ad Assiria way ommapet hen cha 
fùnagan hen init. Yag hen anchi ma-apat way 
hengena, wat yachi hen anchi wangwang way 
Eufrates. 
— l5Angkay hiyachi yag iniggan Apudyus hen 
anchi tatagu way enammaana hen anchi lugar 
way Eden ta wachay man-amma ya mangachug hen 
hiyachiy lota. 16 Yag annaat ifaga an hiya way 
mangaliyén, "Hen aminay funga hen hiyatoy 
lugar, wat nawaya-a way mangan- amin l7way 
manong ad heh” anchi - fungan hen away way 
umidchat ah kenaraeng way mangammu hen ammay 
ya hen. laweng, te masapor way achim paat cha 
anénchi. Te no 'anbmat SR Aga .matéy. hep 
hiyachiy ag-agaw way- manganam. " 

l8Angkay narpaschi. yag ekat Apudyusén, 
"Ammag maid péhédna no umaha-an hen anchi 
tatagu, wat man-ammaà ah ustoy man-ifana way 
mafalin makatorong an hiya." “19yag anat 
umara hen lota yag pen- arna hen aminay 
nankarakarase way animar‘ ya hen aminay 
nankarakarase way mantat-ayyap ad uchu. Yag 
inyéyna chicha amin hen anchi tatagu ta 
changréna no henon mangngachannà an chicha, 
yag hen anchi ngachan way nangngachanna an 
chichaat yachi hen ngachancha. 20Wat yachi 
hen nangngadnan hen anchi tatagu hen aminay 
kakasokasole ya hen aminay ka-anianinar. 
Ngém tāén amin cha nadchi, maid chillu 
nachahan ah ustoy man-ifana way makatorong 
an hiya. 

2lWat hen enkaman Apudyus, annag empasséy 
hen anchi tatagu ingganah naur-ullakan way 
nasséy, yag annaat aran hen ihay tagrangna 
yag nan-umtona chillu hen anchi figad. 22yag 
hen anchi tagrang, namfalinéna ah fufae yag 
emporangna hen anchi larae. 23yachi yag ekat 
hen anchi laraeyén, 

"Ammag yato tot-owa hen ustoy 

.kapachong-o te` hiya, narpo hen 

tongar-o ya hen laman-o paat. Wat 

awagà hiya ah fufae, te narpo chillu 

hen' larae." 

24wat yachi hen gapona way no omahawa hen 
larae, taynana hen chinàċha-arna ta metepon 
an ahawana ta mamfalincha ah ihà-an way 
achar. ??Yag hen hiyachi agé, uray maid 
lumrumfongcha way chuwa, achicha chillu chan 
ahefiin. 

Hen laprapon hen fumasoran hen tatagu 


lHen aminay enammaan Apudyus way man-i- 

iwiyat ah farakkan hen kasisilifan. Yag 
angkay hen-argawan; inimoh hen anchi 
farakkan'hen anchi fufae way mangaliyén, "Ay 
tot-oway imfagan Apudyus way achiyu cha 
an-anén hen uray heno way funga hen antoy 
iggawyu.” 21AR fafnha",. way ekat hen anchi 
fufae .way sommongfat, "te hen imfagan 
Apudyusat mafalin anénni hen aminay funga 
hen yatoy lugar 3way manongad yanggay hen 
fungan hen anchi away way. lenomta hen gawana. 
Te hiyachi yanggay hen achini mafalin way 
anén ya uray tad-€n. Te hen ekatna, no 
ilurudni wat matéy-ani." 4yag anat ekat hen 
anchi farakkanén, "Faén ay tot-owaha te 
achiayu ay agé matéya a. 5Te hen mangempaw-an 
Apudyus ah mangananyu an nadchi, te ammuna 
way no anényu wat lomaeng-ayu agé way komaman 
an hiya ah mangammuwanyu. hen ammay ya hen 
laweng." | 

6Angkay hen anchi fufae, ammag -am—ammay 
hen mangi-ilana hen anchi away ya umat. agé 
hen anchi. fungana, wat chan ok-okrong way 
mang i-ila yag chana agé hamham-én hen ka- 
ammay hen lomaengan. Wat ammag pommogah yag 
enanna. Yag anat agé umidchat an ahawana yag 
enanna agé tot-owa. /Yag yachi way enancha, 
ammag. nafdtanat— agé- hen—hamhamicha” yag 
narasincha way nanlorohayeha yag “chacha 
mafiinan. Wat. ommarachah 'tufun. hen: anchi 
away. way 'fig yag 'ommogotcha ah manlėngébcha 
hen acharcha. 

SaAngkay “£fummatangan, chengngarcha ah 
Apudyus way chan gagga-ay hen anchi lugar way 
iggawcha, yag anchag i nantaro hen anchi 
paen-enaway. 9yag nan-ale ah Apudyus hen 
anchi larae way mangaliyén, "Nokay. hen 
€mm6yanyu." l0yag tenomfar hen anchi larae 
way mangaliyen, "Chengngarni hen nawayam 
yag émmégyat-ani, wat in-ani nantaro te 
nanlorohay-ani peet." llyag ekat agé 
Apudyusén, "Nokay hen nangimfaga way 
nanlorohay-ayu. Ay ammoh enanyu hen anchi 
funga way cha epawa." l2yag sommongfat agé 
Hen anchi larae way mangaliyén, "Okay, te hen 
antoy inchatno way fufae ah man-ifa, wat 
annag inchat an haén, wat enan-o." l3yachi 
agé yag anat, ekat Apudyus hen anchi fufaeyén, 
"Pakay ammag yahan enammaam." Yag ekat agé 
hen. anchi fufaeyén, "Okay te anà ammag 
lenokop hen anchi farakkan wat vachi hen 
nangana." 


Hen nachusaan hen egad 


la yachi yag anat ekat Apudyus hen anchi 
farakkanén, "Gapo ta yaha hen enammaamat, 
chuséê hea. Wat hen aminay man-i-iwi, hea 
paat- hen wadwađcha hen kachusaana. Yag 
manepod ad uwan, ammag hen potom hen fumuroh 
ya tapok hen cham ùmu-ùmunun ingganah 
matéyam. l5ya heñ iha, mamfusord chàyu hen 
antoy fufae. Wat hen ganano yà hen ganana, 
anchag mamfufusor ah ing-inggana. Ngém hen 
gana antoy fufae, hen urum paat hen pagohona. 
Yag hen ganàna agé, annag gupesén hen urum. 
Yag hea, fanatém aaé hen he-ena." 

loyachi yag anat agé epar€g Apudyus hen 
anchi fufae way mangaliyén, "Hea, taptapya 
hen ligatno hen mafufuggiyam, ya 
mapaligatan-a agé way umanà. Ngem uray 
ta yachi, ah ahawam chillu hen iggaw hen 
layadno, yag hiya agé hen mangentoray an 
hea." 

l7 Angkay narpaschi yag emparégna hen 
anchi larae way mangaliyén, "Gápo ta 
enafurotno ah ahawam yag enanno hen anchi 
funga way imfafagga an hea way achiyu anén, 
an-og parawengén hen antoy lota, wat egad-a 
mampaligligat way man-amma ya anat wachay 
narégnah anényu hen antoy matataguwanyu. 
18 pe ammag lomafang hen nankarakarasey 
charoh ya pagat. Wat an lawag funga ah takap 
hen anényu. lwat an-ag lomengalengat way 
chan amma-amma ya an-ayuwat narég mangan. 
Yachi hen mekamakaman ingganah matéyanyu way 
mamfangad hen lota te lota chillu hen 
narpowanyu." 

20 Angkay hiyachi yag ngenadnan Adam hen 
anchi ahawana ah Eva, te hiya hen inan hen 
aminay tatagu. 2lyag ah Apudyus, enammaana 
hen gadchang hen animar ah lumfong yag 
linomfungana chicha way hen-ahawa. 


Hen neparyawan cha Adam ad Eden 


22Angkay hiyachi yag anat ekat Apudyusén, 
"Ad, uwan,, wat lommaengcha hen antochay 
tatagu way kamancha. an chitaaw way ammucha 
hen ammay ya hen laweng. Wat. masapor achicha 
agé anén hen fungan hen. anchi away way 

umidchat ah mannanayun way. ataguwan ah 
achicha mataguwan ah ing-inggana." 23wat 
yachi hen nangemparyawan Apudyus an chicha 
hen anchi ammayay lugar way Eden ta ancha i 
man-amma hen anchi lota, te chicha, lota 
chillu way narpowancha. 24yag yachi way 
emparyaw Apudyus chicha, wachan piniyarna 
way cherubim way kaman anghel way 
manguguwarcha hen hiyachiy lugar hen nan- 
apetan hen cha fùnagan hen init. Yag annaat 
agé igga hen cha gumilagilab way fangid way 
maid achina hagongon ta maid mafalin makaéy 
hen anchi iggaw hen funga way umidchat ah 
mannanayun way ataguwan. 

